ร้านนี้ได้เจิในหนังสือแนะนำร้านอาหารเลยอดไม่ได้ที่จะมาลิ้มลองความอร่อยครับ ร้านเข้ามาในซอย หลายเลี้ยวนิดนึงครับแต่หาไม่ยาก ปากทางเข้าเยื้องกับ สน ประชาชื่น ร้านภายนอกดูไม่ใหญ่ครับ เป็นเหมือนบ้าน แต่พอเข้ามาด้านในบรรยากาศดีมากๆครับ ร่มรื่นสุดๆ วันนี้ผมพาน้องๆที่ทำงานมาอีก2คน เลยเลือกนั่งชมบรรยากาศด้านนอกครับ เมนูที่สั่งเป็น สปาเก็ตตี้แหนมพริกขี้หนูโหระพา อร่อยจัดจ้านลงตัวมากๆ เมนูถัดมาเป็นหมูกรอบทอดราดน้ำปลาที่อร่อยเข้มข้นทานเปล่าๆก็ได้ ทานกับข้าวสวยร้อนๆยิ่งอร่อย เมนูจานต่อไปเป็นหอยลายอบเนยกับขนมปังกระเทียม เป็นเมนูออเดิฟแนะนำของร้าน เมนูออเดริฟอีกจานที่สั่งเป็นโรตีแพนงหมู แพนงหมูรสเข้มเข้ากันกับแป้งโรตีบางๆกรอบๆครับ อีกเมนูที่สั่งเป็นเมนูชื่อเก๋ไก๋อย่าง รักต่างแดน เป็นแหนมพันเบคอนทอดครับ อร่อยแปลกใหม่ดีครับ เครื่องดื่มเป็นลิ้นจี่ปั่นสดชื่นเลยครับ